সুমন ভাইকে আন্তরিক অভিনন্দন জানাই জুলফিকার নিউটনের অনুবাদ-ডাকাতি সম্পর্কে তথ্যবহুল ও পরিশ্রমসাধ্য পোস্টটি লেখার জন্য। সবশেষে তাঁকে একটি অনুরোধ করতে চাই, এ-পোস্টের মন্তব্যে এ-অনুরোধ হয়তো অপ্রাসঙ্গিক, তবুও না বলে পারছি না যে, আমরা অনেকেই যেখানে মুক্তিযুদ্ধের বিরুদ্ধশক্তিকে প্রতিরোধ করার চেষ্টা করছি, যুদ্ধাপরাধীর বিচার চাইছি, সেখানে অপশক্তি-সমর্থিত পত্রিকাগুলোয়, বিশেষ করে ইদ সংখ্যায় যখন দেখি বাংলাদেশের বিখ্যাত কবি-লেখকরা তথাকথিত ঐ সাহিত্যপত্রিকায় লেখেন, তখন গ্লানিতে আমার মাথা নীচু হয়ে আসে। এও কি পরোক্ষভাবে ঐ অপশক্তিকে সাহায্য করা নয়? একজন লেখক নৈতিকভাবে কীভাবে এতটা ‘অচেতন’ থাকতে পারেন? আশা করি, সুমন ভাই এ-বিষয়ে ভিন্ন একটি পোস্ট লিখবেন।